Løgnin

Løgnin (også kalt Lygnin og Lyngenfjorden) er en fjordarm av Namsenfjorden i Namsos kommune i Trøndelag. Fjorden har innløp mellom Stangaråa i vest og Skaftodden i øst, like vest for Bangsund, og strekker seg 11 kilometer sørvestover til Sjøåsen i bunnen av fjorden.

Gården Altin ligger på vestsiden av fjorden innerst i Altbukta. Litt lenger sør ligger gårdsbruket Gryta på den andre siden. Innerst i fjorden ligger Sjøåsen der Årgårdselva munner ut i fjorden. Fylkesvei 17 går langs østsiden av fjorden, mens fylkesvei 766 går på vestsiden.

 Referanser 

Løgnin ; yr.no

Løgnin på Norgeskart.no fra Statens kartverk

Kategori:Fjorder i Namsos
Kategori:Namdalseid